mordaˀt sˀ iiˀ stˀ
vaert
s
Op heden zijn comen voir meyeˀ enˀ scepenˀ van lovenˀ henric mordant
ter eender enˀ arnd van geldenake als moˀboir magriete zijns wijfs
weduwe goffarts wijlen mordants bruedˀs des vorsˀ henrics ter andeˀ
seggenˀ de selve henrˀ dat tandeˀn tiden den vorsˀ wijlen gofferde sijneˀ
bruedˀ ter tijt alse den vor huwelic stont tussceˀ hem enˀ der vorsˀ mageteˀ
geleent hadde vi muddeˀ corˀ der maten van gemblouis die de selve
weduwe he pˀncien van hueˀn men bekint hadde sculdich te sijne enˀ
zij metten selveˀ arnde hueˀn man hem gelooft hadden te betalen
tot eeneˀ geledenˀ tˀmijne dair af de selve henric hen beiden den
eedt deylde te geven oft te houden dair tegen arnd hem vˀant
weerden ontkinde eeich toeseggen gedaen te hebben enˀ seyde
wairt tsake dat sijn vorsˀ huysvrouwe hem dˀ af yet leeft toe
geseecht hadde dat hij dat volgen mochte ter plaetsen dˀ zij geseteˀ
es dwelc de vorsˀ henric sustineerde alsoe niet behoende mair
seide enˀ hielt dat hij sculdich waeˀ alsoe vele te doene dat de vorsˀ
zijn huysvrouwe voir oogen comen soude enˀ de pˀntucie enˀ
enˀ dat
dover geven den te nemeˀ op dat huer geliefde dˀ voeˀ hi
enˀ dat de vorsˀ arnd sculdich waeˀ dˀ voeˀ in hachten te bliven
Es gewijst gelieft den verweerdeˀ de pˀntacie vandˀ voirscrˀ
henricke verweerdeˀ aen te nemen dat hij dat doen mach enˀ
dˀentindeˀ recht corˀ scabinis in scampno junii xi
Itˀ aert van gheldenake woenenˀ te laetwijc voirsˀ heeft
gelooft deˀ voirsˀ henric mordant dat hij heˀ tussceˀ dit enˀ
dijsdach naistcomenˀ vˀnuegeˀ sal tvoirsˀ vonnisse oft dat hij
dan magˀte zijn wijf te loeven sal doen comen om den
behoirliken eeds te doene na inhoudt des voˀnisse ende der
aensprakeˀ desselfs op i banduyn van iii mudde corens eens
half onsen genedˀ heeˀ deˀ hertoge enˀ half ondˀ wat heˀn
hij bevonden sal werden corˀ blancart mˀcels junii xi
Itˀ magriete swechters woenenˀ inde borchstrate heeft gelooft
goessen tybe burgˀmeestˀ te lovenˀ xxxiiii stuvˀs half sinte mertens
misse naistcomenˀ enˀ half te kersmisse dˀ na volgenˀ te betalen qˀlˀ
assˀm corˀ duffle substituto burgˀ junii iiiita